62. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 705 της 3/6 Σεπτ. 1979 (ΦΕΚ Α΄ 210) Περί συστάσεως μεταβατικής έδρας του Ειρηνοδικείου Αμβρυσσού εν τη Κοινότητι Κυριακίου του Νομού Βοιωτίας. Άρθρον μόνον.-Συνιστάται μεταβατική έδρα του Ειρηνοδικείου Αμβρυσσού εις την Κοινότητα Κυριακίου του Νομού Βοιωτίας, συνεδριάζοντος εν τω κοινοτικώ καταστήματι Κυριακίου ανά τρίμηνον και καθ’ ημέραν την τρίτην Πέμπτην του πρώτου μηνός εκάστου τριμήνου προς εκδίκασιν των πολιτικών και ποινικών υποθέσεων των κατοίκων της περιφερείας της Κοινότητος Κυριακίου του Νομού Βοιωτίας. 